Lav et referat af nedenstående tekst:

Tekst:
To uheld mandag formiddag lukkede det sydgående spor i Limfjordstunnelen og skabte en lang kø på motorvej E45. Det oplyser Nordjyllands Politi. Omkring klokken 10.24 var to personbiler og en lastbil involveret i færdselsuheld i tunnelen, og politiet var derfor nødt til at spærre to vognbaner i det ene rør. Kort efter havarerede endnu en bil i tunnelen, da den tabte det ene hjul. Derfor måtte politiet også lukke den sidste vognbane i det ene rør og lede trafikken over i det andet tunnelrør. De tre vognbaner var spærret af i en times tid indtil klokken halv 12 og trak en lang kø på motorvejen. Der skete ingen personskade i forbindelse med uheldene, og klokken 13 glider trafikken igen, efter Falck har fjernet alle bilerne.

Referat:
To uheld, der fandt sted kort efter hinanden, tvang politiet til at spærre det ene rør i Limfjordstunnelen.